ঢাকাদক্ষিণ ইউনিয়ন

**ঢাকাদক্ষিণ ইউনিয়ন** () বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।

## অবস্থান ও ভূপ্রকৃতি
গোলাপগঞ্জ উপজেলা সদর থেকে প্রায় সাত কি.মি.দক্ষিণ-পূর্বে ঢাকাদক্ষিণ ইউনিয়ন অবস্থিত। পাহাড়-টিলা-নদী বেষ্টিত এই অঞ্চলটি তার প্রাকৃতিক সৌন্দর্যের জন্য উল্লেখযোগ্য। তাছাড়া উল্লেখযোগ্য জলপথ রয়েছে কুড়া নদ ও কুশিয়ারা নদ। তাছাড়াও আছে ইউনিয়নটির দক্ষিন-পশ্চিমে অবস্থিত প্রায় ৪০০ ফুট উচুঁ পাহাড় কৈলাশটিলা। 

ঢাকাদক্ষিণ ইউনিয়নের পূর্বে বুধবারী বাজার এবং বাদেপাশা ইউনিয়ন, দক্ষিণে লক্ষ্মীপাশা, লক্ষণাবন্দ ও ভাদেশ্বর ইউনিয়ন, উত্তরে আমুড়া ও গোলাপগঞ্জ পৌরসভা অবস্থিত।

## ইতিহাস ও নামকরণ
**নামকরণঃ** কথিত আছে যে প্রাচীনকালে সুরমা ও কুশিয়ারা নদীর মধ্যবর্তী স্থানে ঢাক নামে একটি বিল ছিল। এই বিলের উত্তর অংশকে বলা হতো ঢাকাউত্তর এবং দক্ষিন অংশকে বলা হতো ঢাকাদক্ষিণ। পরবর্তী সময়ে এই নামে দুটি পরগনার নামকরণ করা হয়। কালক্রমে পলি মাটিতে বিলটি ভরাট হয়ে গেলেও এখনো কিংবদন্তি প্রচলিত আছে।

ঐতিহ্যের সমৃদ্ধ এক জনপদের নাম **ঢাকাদক্ষিণ**। এটি সিলেটের একটি প্রাচীনতম ব্যবসা কেন্দ্র। ধর্ম-রাজনীতি-মুক্তিযুদ্ধ প্রভৃতি কারণে ভারতীয় উপমহাদেশের ইতিহাসে এক গুরুত্বপূর্ণ স্থান দখল করে আছে এই ইউনিয়নটি। মুঘল আমলে বর্তমান গোলাপগঞ্জ উপজেলার আয়তনাধীন এলাকার রাজস্ব আদায়-উশুল তহবিলের ঘাঁটি ছিল বর্তমান ঢাকাদক্ষিণ। ইংরেজ আমলে হেতিমগঞ্জ এলাকায় থানা সদর স্থাপিত হলে ঢাকাদক্ষিণ তার প্রশাসনিক গুরুত্ব হারায়। ঐতিহাসিক বাণী প্রসন্ন মিশ্রের মতে, “ঢাকাদক্ষিণ যদিও শহর নয় তথাপি একে গ্রাম-সমষ্টি ও বলা যাবেনা*। দেশভাগের আগেই এখানে  পোস্টঅফিস, ডাকবাংলো, ডিসপেনসারি, সাবরেজিষ্ট্রি অফিস ছিল। ”১৯৪৭ সালে ঢাকাদক্ষিণ পাকিস্থানের অন্তর্ভুক্ত হয়, *'১৯৬২ সালে  ইউনিয়ন পরিষদ হিসেবে প্রতিষ্টিত হয়**।****

== গ্রামসমূহ ==
**উল্লেখযোগ্য গ্রামসমূহঃ** রায়গড়, দত্তরাইল, বারকোট, কানিশাইল ও আংশিক নালীউরি (দক্ষিণ কানিশািইল), মিশ্রপাড়া, নগর, আংশিক বাদ খর্দ্দাপাড়া, সুনামপুর, ইসলামপুর, আংশিক নিশ্চিন্ত। 

**মৌজাসমূহঃ** বারকোট, চিটা বাদ খরদা পাড়া, চিটা বাদ নিশ্চিন্ত, দত্তরাইল, রায়গড়, চিটা বাদ কানিশাইল, চিটা নালিউরি।

==শিক্ষা প্রতিষ্ঠান==

***উল্লেখযোগ্য শিক্ষা প্রতিষ্ঠান***-

# জামেয়া ইসলামিয়া বারকোট 
# দারুল উলুম হুসাইনিয়া ঢাকাদক্ষিণ
# [[ঢাকা দক্ষিণ ডিগ্রি কলেজ]]
# [[ঢাকাদক্ষিণ বহুমূখী উচ্চ বিদ্যালয়|ঢাকাদক্ষিণ বহুমুখী স্কুল এন্ড কলেজ]];
# [[ঢাকাদক্ষিণ বালিকা উচ্চ বিদ্যালয় ও কলেজ]]
# বি, এন, কে হাই স্কুল এন্ড কলেজ, নিশ্চিন্ত (খরদা পাড়া)।
# [[নিশ্চিন্ত হাজী আব্দুস সহীদ মহিলা আলিম মাদ্রাসা]]

==দর্শনীয় স্থান==
* [[শ্রী চৈতন্য মন্দির, সিলেট|শ্রী শ্রী চৈতন্যদেবের বাড়ি ও মন্দির]];
* জমিদার কালিকা প্রসাদ চৌধুরীর বাড়ি
* পাঁচপীরের মাজার
* বড়পোতার মোকামটিলা (রায়গড়)
* কানিশাইল শিববাড়ী
* কানিশাইল হযরতের মোকাম
* [[কৈলাশটিলা]]
* চাঁন মিয়ার আনারস বাগান

== উল্লেখযোগ্য ব্যক্তিত্ব== 
*[[চৈতন্য মহাপ্রভু]], বৈষ্ঞব ধর্মের প্রবর্তক 
*ড. [[ইফতেখার আহমেদ চৌধুরী]], [[তত্ত্বাবধায়ক সরকার|তত্ত্বাবধায়ক সরকারের]] সাবেক উপদেষ্টা।
*[[ইনাম আহমদ চৌধুরী]], সাবেক সচিব ও প্রাইভেটাইজেশন কমিশনের প্রাক্তন চেয়ারম্যান।
*[[ফারুক চৌধুরী]], সাবেক রাষ্ট্রদূত ও সচিব।
*মাসুম চৌধুরী, ভারতে নিযুক্ত বাংলাদেশের সাবেক রাষ্ট্রদূত।
*[[হাসান মশহুদ চৌধুরী|লে. জেনারেল (অব.)হাসান মশহুদ চৌধুরী]], সাবেক [[বাংলাদেশ সেনাবাহিনীর সেনাপ্রধান]] ও [[দুর্নীতি দমন কমিশন|দুর্নীতি দমন কমিশনের]] সাবেক চেয়ারম্যান।

== চেয়ারম্যানগণের তালিকা==
বর্তমান চেয়ারম্যান: ***শেখ মোহাম্মদ আব্দুর রহিম*'''

## তথ্যসূত্র

## আরও দেখুন
* বাংলাদেশের ইউনিয়ন;
* সিলেট জেলা;
* গোলাপগঞ্জ উপজেলা;
* লক্ষণাবন্দ ইউনিয়ন;
* দৈনিক সিলেটের ডাক।

## বহিঃসংযোগ
* বাংলাপিডিয়া;
* আমাদের সিলেট;
* ঢাকাদক্ষিণ ইউনিয়ন - জাতীয় তথ্য বাতায়ন;

বিষয়শ্রেণী:গোলাপগঞ্জ উপজেলার ইউনিয়ন